Kabhupatèn Subang

Kabhupatèn Subang iyâ arèya sala sèttong kabhupatèn è Propènsi Jhâbâ Bârâ', Inḍonèsia. Kabhupatèn nèka anḍi' èbu kotta è Kacamadhân Subang Kotta. Kabhupatèn nèka abâtâssân sarèng Tasè' Jhâbâ è ḍâjâ, Kabhupatèn Indramayu è tèmor, Kabhupatèn Sumedang è Tenggara, Kabhupatèn Banḍung bârâ' è lao', bân Kabhupatèn Purwakarta bân Kabhupatèn Karawang è Bârâ. È partenga'an 2023, jumlana orèng è Kabhupatèn Subang iyâ arèya 1.624.856 orèng.Ciputra, William. "Sejarah dan Asal-usul Subang, Kota Nanas yang Sudah Dihuni Manusia sejak Zaman Prasejarah". Kompas.com. 2022-02-12. aksès 2024-02-11.

Adhâsar ka Paraturan ḌaèrahKabhupatèn Subang Nomer 3 taon 2007, Kabhupatèn Subang èbâgi dhâddhi 30 Kacamadhân, sè èbâgi polè dhâddhi 245 dhisa bân 8 kalurahan. Subang lambâ' anyama Karawang Tèmor.Haryanti, Rosiana dan Hilda B Alexander. "Kota dan Kabupaten yang Dilewati Tol Trans-Jawa". Kompas.com. 2018-12-22. aksès 2024-02-11.

Kabhupatèn neka èlintasi Jhâlân Pantura, Jhâlân Tol Antar-Jhâbá,Jhâlân Tol Cikopo-Palimanan (Cipali), namong èbhu kotta Kabhupatèn Subang bânnè è jalur nèka. Jhâlân pantura è Kabhupatèn Subang panèka sala sèttonga sè palèng èmo' è Polo Jhâbá. Kacamadhân sè bâḍâ è Jhâlân Pantura nèka, è antarana Kacamadhân Ciasem bân Kacamadhân Pamanukan. Salaèn èpon èlebâtdhi jalur Pantura, Kabhupatèn Subang èlebâtdhi jughân Jhâlân Alternatif Sadang-Cikamurang, sè lèbât è tengnga bâgiyân Kabhupatèn Subang bân masambungaghi Sadang è Kabhupatèn Purwakarta kalabân Kacamadhân Tomo è Kabhupatèn Sumedang. Jalur nèka cè' rammèna apapolè è mosèm prèi akadhi tellasân. Kabhupatèn Subang sè abâtessân langsung kalabân Kabhupatèn Bandung è bun lao' anḍi' akses langsung sè jughân masambungaghi Jhâlân Pantura kalabân Koṭṭa Bandung. Jalur nèka cokop nyaman èlèbâtdhi kalabân panorama alamma sè ce' lèburrâ aropa talon, kebbhun ettè sè alèbâtdhi Kawasan Wisata Aèng Panas Ciater bân Ghunong Tangkubanparahu.

 Sombher 

Bhângsa:Kabhupatèn
Bhângsa:Jhâbâ